<http://schema.org/articleBody>
"Luis Aragon\u00E9s mai va entendre el tarann\u00E0 de Rom\u00E1rio al Val\u00E8ncia. Louis van Gaal va topar amb la tossuderia de Rivaldo, que es revoltava quan la llibreta de l&amp;#039;holand\u00E8s el situava a la banda esquerra. I a Rijkaard, Ronaldinho se li adormia al gimn\u00E0s. Guardiola ha explorat una f\u00F3rmula nova i ha optat pel pacte per gestionar la relaci\u00F3 amb Messi. Llibertat a canvi de responsabilitat.El mandat de Guardiola comen\u00E7a amb un episodi que marca la relaci\u00F3 entre els dos personatges claus del barcelonisme contemporani. Nova York, estiu del 2008. El Bar\u00E7a est\u00E0 de gira i Guardiola ha donat festa als jugadors l&amp;#039;\u00FAltim dia del viatge. La majoria surten a comprar. Guardiola no es deixa veure. No surt de l&amp;#039;hotel. Ha de prendre una decisi\u00F3 transcendent perqu\u00E8 un error pot posar en perill la seva incipient carrera d&amp;#039;entrenador. L&amp;#039;Argentina reclama la seva estrella emergent per disputar amb garanties els Jocs Ol\u00EDmpics de Pequ\u00EDn. En aquell moment, el Bar\u00E7a t\u00E9 la FIFA del seu costat i legalment pot retenir Messi per disputar amb garanties la pr\u00E8via de la Champions. Guardiola parla amb Messi, que est\u00E0 amo\u00EFnat i rep pressions. Pacten. Contra pron\u00F2stic i contra l&amp;#039;opini\u00F3 dels que governen el club, el crac obt\u00E9 la llibertat per guanyar la medalla ol\u00EDmpica, a canvi de la responsabilitat de comprometre&amp;#039;s amb el projecte. I aix\u00ED fins avui. Tots els cracs v\u00E9nen acompanyats d&amp;#039;hipoteques particulars. La de Messi \u00E9s jugar-ho tot, sempre, independentment que la grada, els metges o la Moreneta demanin a crits que descansi. Aix\u00F2 i alguna altra menudesa, com passar el cap d&amp;#039;any a Rosario. Es tracta d&amp;#039;una hipoteca assumible. Al cap i a la fi, no fa pas tant el peatge del crac de torn era una ressaca al gimn\u00E0s a canvi d&amp;#039;assist\u00E8ncies o gols a pilota aturada. Ben mirat, el que Messi ofereix quan el seu univers est\u00E0 en harmonia \u00E9s tan indiscutiblement sublim que val la pena assumir el risc de l&amp;#039;acumulaci\u00F3 de minuts. Dosificar-lo contra la seva voluntat \u00E9s contraproduent. I si no, que l&amp;#039;hi preguntin als que estaven al seu costat l&amp;#039;endem\u00E0 del partit d&amp;#039;Anoeta, l&amp;#039;\u00FAnic de la temporada que ha estat suplent.Aix\u00F2 si, perqu\u00E8 l&amp;#039;acord tingui \u00E8xit necessita avaladors de luxe. Tal com explica Ricard Torquemada a l&amp;#039;imprescindible F\u00F3rmula Bar\u00E7a (Cosset\u00E0nia), la plantilla \u00E9s la primera que accepta amb naturalitat l&amp;#039;statu quo de l&amp;#039;argent\u00ED. Messi se sent reconegut i els companys s\u00F3n dels pocs privilegiats amb autoritat per ser exigents amb ell. Hi ha alguna altra manera de gestionar-ho?"^^<http://www.w3.org/2001/XMLSchema#string>
<http://www.ara.cat/esports/hipoteques-dels-cracs-del-Barca_0_595740452.html>